
Flibericns Wiſputtius Laurentio Pttri Frantiſti 
mediais vil gruͤeß. 54 

I vergangen tagen hab ich dir eben weit geſchꝛibẽ von meiner widerfart 
von den newen lantſchafften die ich mit Claſen verſamneter ſchifften mit 
ſchwerem koſtẽ von gepot des durchleuͤchtigſtẽ Rünigs von Poꝛtugal durch 
ſuecht haben vnd funden / Die man mag die newen welt nenen / So bey vnſern 
voꝛfarn kein wiſſen dauon geweſen / Vnd allen den die ſolichs hoͤm aller dinng 
ein news ſej / Sunder auch das alle meinung vnſer eltern vber trifft ſo doch der 
mer theil der ſelben ſpꝛicht / dz vber die gleich mitnechtige Lynien genant Equi 
noctialis vnd gegen mittag kein wonung der leuͤt/ ſunder allein das groß meer 
inhalten / Das ſie nennen das Attlandiſch meer / Vñ ob yemant der ſelben won 
nungen daſelbs ſein gered ſo habẽ ſie doch auß vil ſachen / das da wonhafftig 
lannd vnd ertrich ſey wider redt / Aber das ſolichs yr mainung falſch vnd der 
warheit wider ſey in alle weg hat dits mein letʒſte ſchyffung beweyſt / So ich 
in den ſelben gegnungen gegen mittag menſchliche inwonung fundẽ hab mit 
vil volcks vnd vil thieren bewert / dann vnſer Europa oder Aſiam / oder Affti 
cam / Vnd ſo vil mer gefunden temperierten lufft ſchon vñ lauter mer vñ luſti 
ger dan in ainiger andern lantſch afft die wir wiſſen / Als du hernach ſehen vi 
verſtan wirſt / So ich Fur die obern ding Befchußen vñdie ding ſo dmerckens 
vnd gedechnůs aller wirdigeſt vnd von mir geſehen oder gehoͤꝛt in diſer newẽ 
welt ſind/ Als hernach gezeigt wirt. 


D Itgelachlicher kart am uierz ehrdenn tag des 


monats Mayen. Thauſendt Fuͤnff hundert ein jar. Schieden wir von 
Oliſippo nach gepot des obgenanten Kuͤnigs mit dꝛeyen ſchyffen zuerſuchen 
newe lant gegen Auſter. Vnd zweintzigk monat on vnderlaß füren wir gegen 
mittag Der ſelben ſchyffung / vnd fart oꝛdnung vnd weyß iſt alſo / Diſe ſchyff 
ung iſt geweſen durch die ſoꝛtunaten / Inſalen voꝛ zeiten alſo genannt / Aber zu 
diſen werden ſie genant die Inſulen mangne Canarie der groſſen Canarie Die 
do ſeinnd im dꝛitten Clima der ſibenueltigen außtheylunng der welt vnnd am 
anſtoß vnd gegen der wonhafſtigen landen der Sunen mdergangs Dannen 
durch das groß meer Occeanum den ganzen ſtaden Affricum vnnd ein theyl 
der Moꝛen lands durch rennt biß zu den hohen pergen der Moꝛen ſo alſo võ 
Ptholomeo genannt wirt · Das zu diſen zeiten von den vnſern das grun haubt 
genennt wirt / Vnnd von den Foren vberwundẽ / Vnnd die ſelb lanntſch afft 
Mandinglia vierzehen grad innerthalb der krumen ſchnuͤr genant Toꝛrida zo⸗ 


an / Von der linien Equinoctiali gegen mitter nacht die von ſchwartzen leiten 
vnnd voͤlckern bewont wirt / Da ſelbs nach raſtung vnnd widerlabung vnſer 
krafft vnd notuͤrfftiger dingen zu vnſer ſchyffung / dueben wir die encker auff 
vñ zerdanten die ſegel in wind vñ in vnſern weg durch das aller wildeſt groß 
meer / Occeanum vnd furen gegen dem wider ſibengeſtirn gen Ancarticies ein 


wenig gegen der Sunnẽ nidergang wandtẽ wir durch den windt genant vul 


turnus vñ von dem tag als wir ab ſchieden vom dem gemelten hohen gepirg 


zwen monat dꝛey tag ſchyfften wir ee das vns land oder ertrich zeſehen ward 


Was wir aber in ſolcher wilde des meers gelitten haben vnnd was ſoꝛglichet 
verderbung ſchyff pꝛuͤchen / Was lieblicher vnfuren wir gelitten haben / Vnd 
mit was angſten vnſers gemůtz wir gearbeyt haben / mein ich gib ich denen ʒu 
bedencken die auß vil 2 0 erfarung wol wiſſen/ Was do fie vngewiſe ding 
ſuchen / Vnd nit wiſſen os die fein ʒuerfaren / Vnd das ich mit einem woꝛt alle 
ding begriffe ſolt du wiſſen das in Sechtʒig tagen vñ ſiben tagen die wir ſchiff 
ten vierund viertzig tag on vnderloß an einander gehabt haben mit regen ton⸗ 
ner vñ plitzen ſo gar vinſter das wir weder fünnen im tag noch liechten himel 
in der nacht nye geſehen haben / Dauon ſo geſchach das vnnß ſolcher groſſer 
ſchꝛeck ein viel das wir gar nach alle hoffnung vnſers lebens hinwurffen / In 


ſolchen angſten dennoch vnd ſo wůtungen des mers vnnd des himels geviel 


dem hoͤchſten got ons ʒuzeygen ingewontertrich vnd new landtſchafften vñ 
ein vnbekante welt / Das wir nach der ſelbẽ beſchawung mit ſo groffen freide 
durch goſſen ſeind als yemant wol gedencken mag / Wie gewonlich denen ge 
ſchicht die auß vil mangerley betruͤbnus vnnd vnfal vnd aus widerſpenigem 
glück funden vnd eruolgt haben / Alſo an dem ſibenden tag des monats Augu 
ſto Tauſent Fuͤnff hundert vnd ein jar. In der gemelten lantſchafft ſtaden vñ 
zu lendung wurffen wir die encker ein Got vnſerm hern lob ſagend mit hoch⸗ 
zierlicher Bit vñ gepet vnd mit geſang einer zierlichen meß. Do erkanten wir dz 
lant vnd ertrich nit ein innſel ſein/ſunder ein eingewont land denn ſich ſolichs 
ſtreckt mit vaſt lange ſtandẽ nit mit vm̃ ognen vñ diedo vm̃ giengẽ vol iſt on 
dal vil voͤlcker vñ leüt vñ aller walt thierẽ geſchlecht ſo mã in vnſern landẽ fint 
vil ander ding ſo vor von uns nye geſehen ſeynd von den ſelben allen were gar 
vil vnd lanng zuſagen/Groſſe genad vn barmhertzigkeit gottes vm̃ſchin ons 


do wir diſen landen zukamen/ Dann uns was abganngen an holtz an waſſer 


vnd hetten noch wenig tag mogen beleiben vnd auff dem mere vnſer leben ent 


halten Im ſey eer vñ glou vnd danck geſagt / Wir wurden do zʒurath das wir 


furen nach dem begriff des ſtaden vnd des landts diſer landtſchafft gegen der 
Summen auff gang vnd die anſehung ſolichs landts nymer . zu 

ſtundan durch fuerẽ wir dz Domit kamen wir ʒu einem winekel do dʒ land ein 
einkere macht gegen mittag vnd von der ſtat do wir am erſten das land traff⸗ 
en byß zu diſem winckel waren bey dꝛyhundert welſcher meyl / Vnd in zeyt dy⸗ 
fr ſchyffung ſeyen wir zum dyckern mal zu land gefaren vnd haben freintlich 
geſpꝛech vnnd wandel mit dem ſelben volck gehabt als du hernach vernemen 
wuͤrſt / Nyr was vergeſſen dir zuſchꝛeyben das von dem hohenn gepyꝛg des 
grünen haubts byß zu anfang diſer bewonten lantſchafft fein bey SB un⸗ 
dert welſcher meylen wie wol ich mein das wir mer dan tauſent vnd achthun 
dert meyl gefarẽ / So von vnwiſſenheit der ſteten vñ ſchyfſmeiſters ſo von vn 
gewiter vñ von winden verhindert die vnſern ſchlechten weg wider treybẽ zu 
ſteten vñ vil abwendungẽ / Dan wen mein geſellẽ ir gemůt vñ vertrawẽ nit ʒu 
mir geſetzt hetten / So mir bekantlich was der groſſen welt lantſchafftung vñ 
gelegenheit ſo weiß kein ſchyffinã oder wegweiſer vnſer fart der joch bey funff 

hundert meylẽ wuͤſte wo wir waren Dan wir waren vmbſchweyfig vñ irrig 
Dan allein der hymliſchen zeichen höhe waren vnß zu beweiſung vnd zeygten 
vns warheit verloꝛner dingen vñ die ſelben weyſte vnns der quadꝛant vñ das 
Aſtrolabiũ als fie alle erkanten Hie von ſie mich alle in groſſen eren hieltẽ Dan 
ich zeigt in das die verſchꝛybnen mers karten kunſt der ſchyffung ich berichter 
was. Dan alle ſchyff herren der gantzen welt wiſſen nit mer dan von den ſtetẽ 
vñ landen die ſie offt vñ dick bey geſchyffet vñ erfaren haben / Vnd als vns an 
dem ennde der egemelt winckel ein kruͤme erzeigt des landſtaden gegen mittag 
wurde wir eins ſolichs furfaren vñ zuerkundẽ was in den groſſen landẽ were 
Vnd ſchyfften alſo nach dem ſtaden bey Sechßhundert meilen wegs vñ zum 
dickernmal kamen wir vñ giengen ʒu landt beſpꝛachtẽ vñ beredten wir vnd be 
wonten mit den inwonern vñ landſleuͤten der ſelben Region vñ wurden guͤt⸗ 
lich vñ Brüderlich von inen empfangen on belibẽ etwan dick. xv. oder sweingi 

tag bej inẽ ſtetʒ vñ freůntlich als lieb geſt mit in redende als du hernach vᷣ merck 
en wuͤrſt / Nedoch ſo iſt diſer bewontẽ lantſchafft theil in ð krumẽ ſchnuͤr Doꝛri 
da zona innert der linie Equinoctõlem gegen dem himel gegent Antarticꝰ dan 
ſein anfang hebt an im achtẽ grad vber die Equinoctial. Nach diſen lantſtadẽ 
ſchifftẽ wir ſo lang dz wir vber vñ fur furen des ſteinbocks Tropicũ vñ funden 
dẽ gegẽ ſibẽ geſtirnetẽ hymel den wir nennẽ den Serwagẽ vñ ʒu latein Polꝰ an 
tartieꝰ genent wirt / An dem ſelbẽ irem himels anſehũg im vmbkreiß Ouſon ge 
nant den ſelbẽ iren himel fund wir wol Fuͤnfftzig graden oð ſtaffel hoͤher / wir 
waren auch neher oder do bey des Antarticus ʒirckel bey Sibenʒehen gradẽ ſẽ 
mis. Was ich do geſehen vñ erkent hab von natur vñ weſen der ſelben leüt vñ 
von irem weſen vñ ſitten gelegenheit vñ ſchickligkeit von fruchtberkeit des ad 


- ( 
richs von heilſamigkeit des lufftz. Von geſtalt vñ ſchickung des himels vñ der 
Rn a bnd aller meiſt von den vnbeweglichẽ verhafften ſternen 
der achten ſpere ſo von vnſern voꝛfaren nye geſehen oder beſchꝛyben find will 
ich hernach ſagẽ · Darum̃ am erſten ð leůt halb ſo habẽ wir in diſen lade vñ Re 
gion funden ſo vil vñ ſo groſſe voͤlcker / ſcharen vñ leüte. Ds die nyemant erzeln 
mocht als man liſt in Apocalipfi. Ein volck fach ich ein milt Wenge hantwei 
fig. Vnd gond alle nackend beyde weyb vñ man / Vnd gan on edeckung yr 


leiben an allen endẽ / Wie ſie auß muter leib kumẽ alſo gen ſie byß das ſie geſter 


ben / Dan ſie ſeind groß von leib vierſchꝛoͤtig wol geſchickt / gůter ſchoͤner gelid 


maß vñ geferbt etlicher maß gegen rotem das ich mein diſe von der vꝛſach ku⸗ 


men das ſie nackend geen vñ von der ſonnen beſcheinen alſo geferbt werdẽ ſie 
haben auch weit vñ groß harloͤck vñ ſchwartz Sie find mit irem gang vñ mit 
ſpyl treiben detig vñ gering vñ guͤtiger ſchoͤnner antlytzen die ſie doch ine ſelbs 


heſlich machen vnd vngeſtalt dan ſie poꝛen inen ſelbs loͤcher yn die packen die 


mundlefftzẽ vñ die naſen vñ die oꝛẽ / Du ſolt auch nit gedenckẽ das ſolche loͤch 
er klein ſein oder fie eins allein haben dan ich etlich geſehen hab die in iren ant⸗ 
lytzen allein ſiben loͤcher der yegliches ſo groß was das ein krichen wol in eins 
gen moͤcht / Sie verſtoſſen inen ſelbs ſolche loͤcher mit blaben ſteinen/Criſtallẽ 
dime vñ Alabaſter gar huͤbſch vñ ſchon vñ mit weyſem gebein vñ mit an 
dern dingen ſo mit kuͤnſten gemacht werden nach ir gewonheyt vñ gebꝛauch 
Vnd ob du alſo ſeheſt ein ſo frembd vngewont ding groſſem ſeltzam wunder⸗ 
liche / Namlich einen menſchen der do hat in den packen allein vñ in den lefftzẽ 
ſiben ſtein der etlicher in der lenng einer halben ſpan du wuͤrſt nit on groß ver 


wunderung ſein / Dan ich hab dick wargenumẽ vñ vber ſchetzt / Das ſiben ſol⸗ 


licher ſtein am gewicht haben. vj. lot vber vñ on das in yeglichen oꝛen die mit 
dꝛeyen loͤchern durch ſtochen ſind/ Sie noch ander ſtein tragen die in rinngen 
hangen vñ diſe weyß vn ſitten iſt allein der manen / Dan die frawen zeſtechen 
inen ſelbs ir antlytz nit alſo mit loͤcherung dan allein die oꝛen / Ein ander fitt vñ 
weyß iſt auch under vñ bey inen genug abweyſig / Vñ wider alle menſchliche 


93 glaubung / Das ir frawen die eben gelůſtig vñ gayl ſeind/vñ iren manẽ mach 


das inen ire peuͤch geſchwelen in ſolcher vBer meſtung das fie vngeſtalt vnnd 
ſchmechlich erſcheinen vñ ds thon ſie mit etwas funden vñ ʒunahung etlicher 
gyfftigen thieren / Vnd von ſolcher [ach geſchicht das inen vil ir gemecht vers 
lieren die inen von mangels wegen der artzney faulen vñ beleyben on gemecht 
Sie haben kein tuech noch deck weder leines noch baumwolles / Dan ſie es nit 
beduͤrffen vñ haben kein eygen gut /Sunder alle ding ſeind inen gemein Sie le 
ben alle ſampt on ein Kuͤnig vñ on ein gebieter vñ iſt ir yeglicher ym Er eyn 

Herr ſouil weiber nemẽ fie ſouil ſie woͤllẽ Vñ der ſun mit F muter vñ der Binder 
mit ð ſchweſter vñ der erſt mit der erſten vñ ð begegner mitt der begegnetẽ ver 
einigẽ ſich Als dick als fie woͤllẽ ſcheiden ſie die vermehlichten ee / Vñ halten in 
ſolchẽ ganız kein oꝛdnung / Darůõ habẽ ſie keinẽ tempel vñ haltẽ kein geſatz vñ 
ſeind nit abgoͤtter / Wz ſoll ich mer ſagen / Sie lebe nach der natur dz fie wol epi 
cui hauchfuller genantwerden mögen dan ſenici/ Bey inen find kein kaufleůt 
noch kauffmans gut / Die ſcharen des volcks haben auch krieg / Vnd on kunſt 
vñ oꝛdnung / Ir eltern mit iren rethen vñ gepoten vnderbiegen die jungen zue⸗ 
thun wʒ fie wollen / Vñrůſten fich ʒuſtreiten yn ſolichem fie einanð grauſſam 
lich zu tod ſchlahen / Vnd welche fie alſo im krieg vnd ſtreit fahen die furen ſie 
0 hyn damit das fie die beyleben laſſen ſunder inen ſelbs behalten das fie dauon 
1 meſtigẽ / Vñ ſie eſſen dan einer den andern der do obligt den der vnderligt eſſen 
u Vnd vnder anderm fleyſch iſt inen menſchen fleyſch gemeinlich ir ſpeyß/Dy⸗ 
fer ding aber ſolt du gewyß fein das diſer zeiten geſehen iſt dʒ der vater ſeyn ſun 
vñ ſein gemahel geſſen hat Vnd ich hab einen gekenet mit dem ich auch ſelbs 
geredt von dem fie ſagten das er mer dan von dꝛeyhundert menſchen leihen ge 
eſſen hat / Vnd bin in einer ſtat geſtanden ſiben vndzweintzig tag da ich geſchẽ 
hab in den heuͤſern geſaltzenmenſchen fleyſch vñ auff gehenckt zuderren / Wie 
dan bey uns gewonheit iſt /ſpeck vñ ſchweine fleyſch auff ʒehencken / Merſag 
ich darbey das fie ſich verwundern warumb wie nit vnſer veind fleyſch eſſen 
vñ in vnſer ſpeyß Brauchen Dan fie ſpꝛechen dz ſolichs dz aller wol geſchmack 
teſt beſt fleyſch ſey/ Ir waffen fein pogen vñ pfeyl / Vnd wen ſie zu dem ſtreyt 
eylend ſo bedecken ſie ir leib an keinen enden fur bewarung alſo gar vñ yn dem 
‚Köck beſunder ſeind ſie den vnuernuͤfftigen thieren gleich / Wir thetten gutten 
fleyß als vil wir kunden vñ mochten thun / vñ rieten in von ſolchen boͤſen wey⸗ 
fen zulaſſen / Sie verhieſſen uns auch von ſolichem zulaſſen. Die frawẽ als ich 
voꝛ 808 hab / Vnnd ob ſie ſchon ploß vñ nackend gend So haben ſie doch 

1 leib ebẽ huͤbſch vñ wolgeſtalt vñ (außer vñ ſeind nit ſo ſchentlich als vileicht 
ein yeglicher wenẽ moͤcht / Dann fie freg vñ genug leibig ſeind ſo wirt ir ſcham 
niendert geſehẽ / So ſie nemlich des mern theils von guter glydmaß vñ ſchick 
ligkeit des leybs bedeckt ſeind / Vnns nam wunnder das vnnder ynen keine ge⸗ 
chen ward dye do lampend pꝛuͤſt het / oder die gekinndet hetten das der ſelben 
pauch anders geſtalt weren dan der Junckftaroen vñ die nye gekindet hetten 
vñ andern gelidern vñ enden des leibs der geleichen gemerckt ward das ich al 
les von erẽ vñ erſamkeit weiter vngeandert beleibẽ laſſen / Wan fie ſich möcht 
ten zu den Criſten leuͤten fugen / Als ſie auß der maſſen geyl vñ begirlich fein ſo 
legten fie alle zucht vñ ſcham von yn ʒuuolbꝛingung boͤſer dinngen / Sie leben 


* 


wol hundert vnd Fůnfftzig jar vnd werden ſelten kranckVnd ob ſieetwen in 
kranckheit fallen ſo heilen fie ſich ſelbs mit etlichẽ wurtzeln der kreůter / Diß ſein 
die furmercklichſten ding die ich bey jnen geſehen vnd erkent ha 8, Der lufft iſt 
an dem ennd gar geſund vnd wol temperiert vnd gut / Vnd ſouil ich auß jrem 
ſäagen verſten kund vnd erkenen mocht lo iſt an dem end nymer kein Peſtilentz 
oder einiche ſiechung die von boͤſem lufft kumpt / Vnd wo ſie nit von freuelem 
gezwungnem tod ſterben fd leben fie bey lagen zeiten / Ich mein dz an dem end 
allezeit die mittegigen wind wehen vnd voꝛab allermeiſt den wir nenen etroen 
der jnen alſo iſt wie uns der mitnechtig wind genant Aquilo⸗ Sie ſeind küuſt⸗ 
reich mit Fyſchen vnd fyſchuahen / Vnd das ſelbig meer iſt vollig vnd von vil 
fyſchen vnd von allen vnd allerley fyſchen vberflůſig / Da find nit jegger vnnd 
ich mein ſo do ſeind vil wilder waldthieren geſchlecht vnd beſunder Löwe vnd 
Beren vnd on zal vil ſchlagen vnd andere grauſamliche vnd vngeſtelte thieren 
Darʒu vnd als an denen enden lang vnd pꝛeit weld vnd baum vber alle maßs 
groß vnd ſo ſie nackend ſeind/gethůren fie ſich ſolicher ding nit vnderſton on 
waffen / Das erdtrich diſer landen vnd Regi on iſt faſt fruchtbar vnd luſtiger 
anſehung vnd von vil bergen vñ puͤheln vñ on zal vil teler vñ mit faſt groſſen 
flieſſendẽ waſſern vberflüͤſig Vnd von guten hailſamen pꝛunen gefeuͤchtet vñ 
mit groſſen pꝛeiten welden vñ dick die kaum vñ ſchwerlich moͤgẽ durch gangẽ 
werdẽ vñ die von allerley wildenthierẽ vnderſcheid vol vñ vberſetzt / Da wach 
ſen ſelbs on alle ð leuten zu thun vñ arbeit die aller groͤſtẽ baum / Vñ vnð den ſel 
be vil die frucht bꝛingẽ am koſten on ſchmacklieblich vñ luſtig vñ dẽ mẽſchlich 
en leibẽ nuͤtzlich vñ bequemlich / Do gegen ſeind auch etlich anders weſens vñ 
kein frůcht ſeind vnſern fruͤchtẽ vñ obs geleich / Do wachſen auch vber alle zal 
vil vñ mangerley kreüter geſtalten vñ wurtzen auß denen fie pꝛot mache vnd 
die aller be ſtẽ gemüß machen ſie vñ vil ſamẽ diſen vnſern ſamẽ ganz vngleich 
Da iſt auch keinerley metall vnd geſchmeid dan allein gold dauon dis Reigiõ 
vnd lannd vberfleuͤſſet / wie wol wir des nichts mit uns namen / n diſer erſten 
ſchiffart Vñ dz ſagten vns die jnwoner vñ ſpꝛachen das jn ð mitelſtẽ gegnetẽ 
diſes lannds groſſe voͤlle ſey des goldes vnd von diſen veracht vnd für nicht 
geſchetzt werd / Sey vber flůſſyg von edelem geſtein Margaritten als ich dir 
voꝛ mer geſchꝛiben hab / Wann ich wolt alle vnnd jegliche ding erzelen die do 
fein vñ von den on zal mangerley thierẽ geſchlechte vnd der ſelben vil Dz wer 
ein ding garsulang vñ on maß / Vnd ſchlechtlich glaub ich dz vnſer Plinius 
dem tauſenthail nit zukumen ſey/ Des volcks der Sitkuſten vnnd der andern 
vogel vñ der thieren die in de ſelben land ſeindſo mit mangerlej vnderſcheiden 

Polidetus die abzemalem erligen můſte / Da ſeind alle baum guts vnd wol ge. 
ſchmacks vnd Bringen alle etwas oͤls oder ſolcher frůͤchtigkeit / Wenn jr Eraffs 
vnd eygenſchafft uns bekant were ʒweiflen ich nit dan das ſie der menſchẽ ley 
Ben ʒu artzney groſſen heilung fein ſolten / Vnd on zweiffel halt ich ob das jrr⸗ 
N diſch Paradeis auff ertrich das das nit verr von diſer lantſchafft ſey/ So jr ge 
: legenheit als ich vor geſagt hab iſt gegen mittag in ſo ʒimlicher des lufftes mes 
ſigkeit das do weder kalt winter noch heiß ſumer nymer gefunden werdẽ Der 
hymel der lufft ſeind des theils des ſars ſchoͤn vnd lauter / Vnd dicker tempfen 
vñ nebelen hat es nit daſelbẽ Die regen fallen do in kleinẽ tropffen vñ dꝛey oder 
vier ſtund weren ſie vnd verfaren dann als die ſchnellen vberlauffenden regen. 
Der hymel iſt da geʒiert vñ beʒeichnet mit dẽ aller ſchoͤnſten ſternen vñ ʒeichen 
vnd figuren jn dem ich vermerckt vnd verzeichet hab bey zweintʒig ſternen ſo 
ſchoͤn vñ furleichtig/Als wir bey vñ ob uns ſehẽ den moꝛgſtern vñ den venus 
vnd Jupiter / Deren geng vnd vmblauff hab ich vermerckt vnd alſo die peri⸗ 

IC pherias vnd die diametros mit hertküͤnſtigen wegweiſungẽ außgemeſſen vñ 
IE gemerckt das die groͤſſers meſſes ſeind/ Ich hab an dem ſelben hymel geſehen 
18 den Canopus vnd beſunder der ſelben ʒwen ſchon vnnd klar / Dem dukte aber 


dymper vnd nit ſo ſchoͤn / Der Polus antarticus iſt nit gefiguriert mit dem Be 
rẽ genãt vꝛſa maioꝛ vñ minoꝛ Als vnſer Pol’ artic Sibẽ geſtirn oð der herwa 
€ genant ob vñ bej vns geſehen wirt Vnd bey vñ vmb jn ſicht man nit einichẽ 
laren furleuͤchtigen ſtern / Vnd auß den ſelben die bey jm vnd vmb jn ſeind vñ 
mit kurtzerem oder ſchnellerem lauff vnnd vmblauff gefurt werden / Der ſeind 
dꝛey / Die haben des Trigomos hochem figur vnd gleichnus der die halbe pe⸗ 
ripherie / Diameter hat Neuͤn ſemis/ Mit denen ſo fe auffgende ſicht man zue 
der lincken ſeitten ein weiſſen Canopos außdermaſſen weit vnd groß vnnd ſo 
die ſelben jn mitelen hymel kummen ſo haben ſie die ſelben figur. 

¶ Diſen kumen nach anderswo der ſelben halb Peripherie Diameter hat gra⸗ 
dus zwelff ſemis / Vnd bey jnen wirt geſehen ein ander Canopus weiß / denem 
volget nach / Sechs ander außpuͤndig hüͤbſch vñ ſchoͤn vber alle anð ſtern der 
achte ſpere die da haben in des firmamẽtʒ auß begrelff ein halbẽ Peripherie Di 
ametrũ ʒweiundꝛeiſig gradẽ mit denẽ vberfluͤg ein Canopꝰ ſchwartz vñ wund 

barlich groß die ſicht man jn vin lactea m milch weg / Vnd ſolche figur haben 
fie ſo fie ſeind jn der mittegigen linien. Ba 

¶ Wil ander mer huͤbſcher ſtern hab ich erkannt vnd ir motus lauff vnd bewe⸗ 
mung mit fleiß gemerckt vnnd ſchoͤn zierlich in eins meiner Büchlein geſchꝛiiben 
jn diſer meiner ſchyffart / Nun yetz diſer zeit hat ſolichs der durchleuchtigeſt ků 
nig hoffen mir ſollen wider geben werden/ In diſem hemiſperio hab ich geſe⸗ 
hen etlich ding die der natuͤrlichen meiſter vnd philoſophen ſachen nit mit het 
len / Ein weiſſer regenbogen bey mitternacht zeit iſt zwey malen geſehen / Nitl 
von mir allein ſunder auch von allen ſchifleuͤten / Des gleichen ſo haben wir zu 
mereren malen den neuͤwen mon geſehen des tags ſo er ſich erſt der ſunen ver⸗ 
7 hat / Alle nacht an dem oꝛt des himels durchlauffen vil tempff on ʒal vnd 
bꝛůnen fackeln / Ich hab hie vor geſagt jn dem ſelben hemiſperio vnd abſchein⸗ 
enden himel das doch eygentlich ʒereden nit iſt aller ding vnd zu vollem hemi⸗ 
ſperium gegen vnns zurechnen / So ſolichs aber nach ir zucht su licher forms 
hat mir gebůrt ſolichs alſo zenenen / Darumb als ich geſagt hab von Oliſippo 
von dannen wir gefarn ſeind/ vnd abʒo gen vnd von der eqninoctialem linien 


ſo verr iſt nemlich graden / Neun vndꝛeiſig ſemis haben wir geſchyfft vñ ſeind 
gefaren vber die equinoctialiſchen linien wol Fuͤnfftzig gradus / die zuſammen 


geſchlagen machten bey neuͤntzig gradus / Die ſelb ſum die weil ſie hat den vier 
den theil des oberſten ʒirckels nach warer fach vnd beweiſung der menſur vnd 
außmeſſung ons von den alten geben / So iſt kuͤntlich vnnd offenbar das wir 
den vierden theil der welt durch ſchyffet haben / Vnnd auß ſolcher vꝛſach wir 
die zu Oliſippo wonen bey der equinoctialiſchen linien am neunundꝛeiſigiſten 
adus ſemis jn der Sententrionaliſchen oder gen mittnechtigen linien dʒ wir 
eind gegen denen jm Fuͤnff hundertſten grad wonen vber die ſelben lune in der 
re hinuͤber gegen mittag nach dem winckel zurechnen Fuͤnff gradus in der 
inien vbꝛig / Vnd vmb das du ſolichs klerlich verſtanndeſt / Die linea genannt 
Perpendicularis die ſo wir gerad auffrecht ſtend von dem puncten des himels 
das ſich richtet auff vnſer haubt vnd jnen in ir ſeitten oder in ir rippe / Douõ 
kumbt das wir ſeind jn der rechten ſchlechten linien vnd ſie ſeind in der linie vbe 

rig vñ ſich zeucht in ein foꝛmlich gleichnäs des Triangels Oꝛthogoni / Derfel 
ben linien ſtat halten wir zu Cathete aber ſie den 9995 von 9 = 
dem vnſern zu dem jren harſchopff geſtreckt wirt / Als yn diſer figur beſcheint 
vnd ſouil ſey genug geſagt von der Coſmographia vnd beſchꝛeibung des erd⸗ 

got vnſerm herren geſchaffen ſeind vnd mercklicher ding hab ich ein diarium 
gemacht vnnd ob mir zu weilen die muß ſouil seit möcht werden / Das ich die 
ding alle ſunderliche vnd wunderliche ding verſamelt vñ ein buch der beſchꝛey 
bung des erdtrichs vnnd der groſſen welt machen / Domitt mein gedechtnuß 
dey vnſern nochfaren loͤblich beleib / Vñ des almechtigen 205 ſo groß koͤſtlich 
ůnſtliche werck bekant werde zum theil den voꝛfaren vnbekant / Aber ons zu⸗ 
diſſen worden Darumb ſo bit ich den aller gůtigiſten got das er mir die tag ſo 
il zeleben geb das ich mit ſeiner genad vñ meiner feel heil ſolichs meins willẽs 
ey ſtee ſchickung volbꝛingen moͤg / Die anndern ʒwen tag behalt ich in meim 
chern / Vnnd ſo mir das der durchleuchtiſt Kuͤnig widergeb/ Den dꝛitẽ tag 
will ich beſoꝛgen das ich mein land vnd rue ſuech / Do ich auch mit weiſen ge⸗ 
lerten leuͤten red hab vnd von freunde ʒuuolbingung des dings beholffen on 
getroͤſt mag werden / Von dir voꝛder ich nit vergebung das ich dis legte mein 
Mieerfart oder pilgerſchafft genant mein lerſter tag dir nitt geſchickt hab / Als 
ich dir in meinen Brieffen ſchꝛeiß / Du weiſt vꝛſach / So ich noch nit von dem ge 

1 ¶ Diß waren die mercklichiſten ſtück die ich geſehen hab in diſer meinen letſten 
0 bilgerſchafft / Den ich nen den dꝛitten tag / Dann die andern zwen tag ſeind ge 
K weſen zwo ander ſchiffung vnd merfart / Die ich auß gepot des durchleuͤchti⸗ 
18 giſten künigs von hiſpaniẽ gegen der Sunẽ nidergang gehtõ hab / jn denẽ ich 
10 vʒeichnet hab die wunderlichẽ ding die von dem oͤbuſten aller dinng ſchoͤpffer 


nanten Rılıig dz erſt beſchꝛibẽ hab moͤgem haben / Ich gedenck bey mir ſelbs 
das ich noch . vierden tag / Vnd dem ſinn ich nach Vnd ſeind mir je 
ſchon zweier ſehiffen mit ir bereitſchafft verheiſſen tagen geſchehen / Vmb das 
ich zuerfaren newe lannd vnd Region gegen mittag auff der ſeitten gegen der 
ſunnen auffgang mich ruͤſten ſoll durch den wind genannt Affricus / In dem 
ſelben tag ich bedenck vil zuthun zu gottes lob vnd zur heil vnd nut diſem reich 
Vnd ʒu ere meines alters / Vnd nit anders bin ich warten dan diß Kuͤnigs ver 
willigung / Got vᷣheng das / dz beſt iſt / was geſchehẽ wirt kumpt dir zuwiſſen. 
¶ Auß Italiſchr ſpeꝛach in latein der huͤbſeh Lolmetſch dife Epiſtel geʒogenn 
hat vmb das dlle lateiner verſtannden wie vil groſſer wunderlichen dinngen 
von tag zu tag funden / Vnd die freuelmut vertruckt werden denen die den hy⸗ 
mel vnd gottes maieſtat zuerfaren vnnd mer wiſſen vnd verſteenrwoͤllen dan 
gebuͤrlich iſt So von ſo vil zeyt her als die welt geſchaffen vnbekant geweſen 
iſt die wilde gelegenheit des ertrichs vnd der menſchen vnd din / gen die darin 
wonhafftig ſeind/Auß latein iſt diſt miß ſiue in Teuͤtſch geʒogẽauß dem erem⸗ 
plar das von pariß kam ym maien monet nach Chriſti geburt / Fuͤnfftzenhun 

GENENNT MAG WERDEN, Durch den Cristenlichen Künig von Por— 

